Vastavalt nimekirjale	Meie 12.01.2026 nr 10-11/65 - 1	

Liivalaia tn 49//53//Maakri tn 25 kinnistu detailplaneeringu keskkonnamõju strateegilise hindamise programmi kohta seisukoha küsimine		

Lähtudes Planeerimisseaduse § 81 lõigetest 1 ja 2, edastame Teile ettepanekute esitamiseks Liivalaia tn 49//53//Maakri tn 25 kinnistu detailplaneeringu keskkonnamõju strateegilise hindamise (edaspidi KSH) programmi. 
Tallinna Linnavolikogu algatas oma 21.08.2025 otsusega nr 77 Liivalaia tn 49//53//Maakri tn 25 kinnistu detailplaneeringu ning keskkonnamõju strateegilise hindamise. 
Planeeritav maa-ala asub Kesklinnas, Maakri tänava, Liivalaia tänava ning Rävala puiestee vahelises kvartalis. Planeeritavale maa-alale jääb ärimaa sihtotstarbega Liivalaia tn 49//53// Maakri tn 25  kinnistu (78401:101:6699) ning kinnistul paikneb 2 ehitist - Stockmanni kaubamaja ning Maakri tn 25 büroohoone. Planeeritava maa-ala suurus on 1,76 ha.
Detailplaneeringu koostamise eesmärk on määrata Liivalaia tn 49//53// Maakri tn 25 kinnistule ehitusõigus kuni 37 maapealse ja kuni 3 maa-aluse korrusega äri- ja eluhoonete ehitamiseks ning määrata üldised maakasutustingimused, heakorrastuse, haljastuse, parkimise ja tehnovõrkudega varustamise põhimõtteline lahendus. 
Detailplaneeringu materjalidega on võimalik tutvuda Tallinna Planeeringute Registris https://tpr.tallinn.ee/DetailPlanning/Details/DP047070
Palume antud detailplaneeringu KSH programmi kohta esitada ettepanekud 30 päeva jooksul kirja kättesaamisest Tallinna Keskkonna- ja Kommunaalametile aadressil Tallinn 10130, Harju tn 13, e-post: kommunaal@tallinnlv.ee, tel: 645 7191.

Lugupidamisega	

(allkirjastatud digitaalselt)	
Meelis Uustal	
osakonna juhataja
Keskkonnahoiu osakond

Lisa:	
Liivalaia tn 49//53//Maakri tn 25 kinnistu detailplaneeringu KSH programm koos lisadega.	

Kärt Talimaa-Eelmaa
640 4771 kart.talimaa-eelmaa@tallinnlv.ee